เพื่อนชอบทานอูด้งเป็นชีวิตจิตใจเลยได้มีโอกาสมาทานที่นี่สองครั้งแล้วค่ะ จุดดึงดูดของร้านนี้อย่างแรกคือ พ่อครัวทำอาหารให้เห็นกันจะจะ หม้อลวกเส้นอุด้งอยู่ติกกับกระจกหน้าร้านเลย อย่างที่สอง เป็นการสั่งอาหารและเลือกอาหารแบบบริการตัวเอง แต่ขอบอกว่าสาขานี้พนักงานน่ารักมาก ช่วยเหลือคุณลูกค้าทั้งหลายเป็นอย่างดี มาเข้าเรื่องอาหารกัน ครั้งแรกที่ไปเราสั่งอูด้งหมู เพื่อนสั่งอูด้งสไปซี่ (รสชาติเหมือนต้มยำเด๊ะ) ของทอดที่เลือกคีบกันมานั้น มีไข่ต้มเทมปุระ เป็นไข่ยางมะตูม ทอดกรอบๆ ชิคุวะทอด เห็ดทอด และผักรวมทอด อูด้งหมูเส้นเหนียวนุ่ม น้ำซุปกลมกลมกล่อม แต่เรายังเฉยๆกับของทอด มาครั้งที่สอง มีเมนูแนะนำเป็นอูด้งซุปกระดูกหมู เลยจัดชามนี้ ส่วนเพื่อนสั่งอูด้งผัด (แอบชิมเหมือนอูด้งผัดไทยเลยอะ) แต่ครั้งที่สองนี้แอบชอบของทอดที่คีบมา มีไก่ทอด มันหวานทอด และเส้นอูด้งทอดรสบาบีคิว อาจเพราะได้ตอนทอดมาร้อนๆ เลยช่วยเสริมรสชาติให้อร่อยยิ่งขึ้น มาเรื่องอูด้งซุปกระดูกหมู อูด้งนุ่มเหนียวเช่นเคย หมูก็ให้มาพอประมาณเช่นเคย แต่น้ำซุปสำหรับเราแอบจืดไปนิด ต้องเติมซอสเติมพริกเพิ่มรสชาติ แต่โดยรวมประทับใจกับการบริการ และอูด้งนุ่มๆค่ะ ^^